Orenburgi oblast
Orenburgi oblast on 1. järgu haldusüksus (oblast) Venemaal Volga föderaalringkonnas. Piirneb lõunas Kasahstaniga. Läbi oblasti voolab Uurali jõgi. Orenburgi oblast loodi 1934. aastal. 1938–1957 kandis Valeri Tškalovi auks nime Tškalovi oblast. 74% elanikest moodustavad venelased, suuremad vähemusrahvad on tatarlased, kasahhid, ukrainlased, baškiirid ja mordvalased.